Hubungan Brunei–Jerman

Brunei dan Jerman menubuhkan hubungan diplomatik pada tahun 1984. Brunei mempunyai kedutaan di Berlin, dan Jerman mempunyai kedutaan di Bandar Seri Begawan.

 Sejarah 
Hubungan kedua-dua negara telah terjalin sejak 1 Mei 1984. Pada 1985, Kebawah Duli Yang Maha Mulia Sultan Hassanal Bolkiah mengadakan lawatan peribadi pertama ke Jerman, dan pada 1998 pula, melakukan lawatan negara, manakala lawatan rasmi dibuat pada 2002 dan 2011. Di sebelah Jerman, Canselor Helmut Kohl mengadakan lawatan rasmi ke Brunei pada 1997.

 Hubungan ekonomi 
Brunei memandang Jerman sebagai rakan ekonomi penting dengan perdagangan dua hala meningkat pada 2011 kepada kira-kira €346 juta. Eksport Jerman ke Brunei terutamanya dalam kereta, jentera, bahan kimia dan peralatan berat. Ada juga pengesahan perjanjian mengenai galakan dan perlindungan timbal balik pelaburan antara kedua-dua negara.

 Hubungan pendidikan 
Terdapat juga program pertukaran pelajar antara Brunei dan Jerman yang telah dimulakan pada tahun 2008 apabila sekumpulan pelajar Brunei pergi ke universiti Jerman untuk melanjutkan pelajaran.

 Rujukan 

 Bacaan lanjut 
 Germany, Brunei to discuss 'a whole range of issues' The Brunei Times

Jerman
Brunei